open-index/open-wikipedia-markdown huggingface dataset:
Guaraní

: *Hierdie artikel handel oor die taal. Vir die etniese groep, sien Guaraní (volk).*

**Guaraní** (''avañe'ẽ'', [aʋãɲẽˈʔẽ], letterlik: "die mense se taal") is naas Quechua die belangrikste inheemse taal van Suid-Amerika wat deur sowat 4,9 miljoen mense in Argentinië, Bolivië, Brasilië en Paraguay gepraat word. Dit word veral deur die Guaraní gepraat en vorm saam met Aymara, Quechua en Spaans die amptelike tale van Bolivië asook saam met Spaans die amptelike tale van Paraguay.

duimnael|links|Verspreiding van Guaraní
Guaraní word oorwegend in die noordweste en noordooste van Argentinië, in die suidooste van Bolivië, in die suide van Brasilië en in Paraguay gepraat. Dit vorm saam met ander taalgroepe soos Guarayu, Tupí, Tenetehara, Kawahib en Xingu die taalfamilie Tupí-Guaraní, waarvan Tupí en Tupinambá verdere bekende, maar uitgestorwe, tale is. Bekende Afrikaanse leenwoorde uit Guaraní of die nouverwante Tupi sluit kapibara, jaguar, jaguarundi, tapir, Maracas, nandoe en piranha in.

## Sien ook 
* Inheemse tale van die Amerikas

## Verwysings 
## Eksterne skakels
Bloed-snapper

Die **Bloed-snapper** (*Lutjanus sanguineus*) is 'n vis wat voorkom in die westelike Indiese Oseaan, die Rooisee en aan die ooskus van Afrika vanaf die Persiese Golf tot by Algoabaai. In Engels staan die vis bekend as *Blood snapper*.

## Voorkoms 
Die volwasse vis het 'n prominente knop aan die voorkop en horisontale groewe agter die oë. Die vis is skarlaken van kleur en silwer aan die onderkant, die vinne is rooi tot pienk en die dak van die bek en lippe is geel. Die onvolwasse visse het 'n bruin streep oor die voorkop van die voorkant van die dorsale vin tot by die bokaak; daar is 'n swart kol aan die bokant van die stertvin se basis en die pensvin is dof swart. Die vis word tot 90&nbsp;cm lank en weeg tot 22&nbsp;kg.

## Habitat 
Die vis leef in rots en koraalriwwe in water van 10–100&nbsp;m. Hulle vreet visse van die riwwe, krappe, mondpotiges, inkvis en soöplankton. Die visse is nagdiere en word min bedags gesien en paar in tropiese water.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Lutjanus sanguineus* by Fishbase.
Keiser-snapper

Die **Keiser-snapper** (*Lutjanus sebae*) is 'n vis wat voorkom in die tropiese Indiese-Pasifiese area, die Rooisee en aan die ooskus van Afrika vanaf die Oman tot by Durban. In Engels staan die vis bekend as die *Emperor snapper*.

## Voorkoms 
Die volwasse visse is donkerrooi van kleur met 'n silwer kolletjie op elke skub. Die onvolwasse vis is silwerwit met drie bruin vertikale bane oor die lyf. Die bane verdwyn soos die vis verouder en die vis word tot 1.1&nbsp;m lank en weeg dan 33&nbsp;kg.

## Habitat 
Die vis leef in koraal- en rotsriwwe in water wat 5 – 180&nbsp;m diep is en vreet gedurende die nag. Hulle vreet krap, garnale, kreef, vis, mondpotiges en tjokka. Die volwasse visse is alleenswemmers en territoriaal van aard. Die onvolwasse word soms gesien waar hulle voorkom saam met *Diaema* seekastaiings. Die vis bereik volwassenheid wanneer hulle 60–70&nbsp;cm lank word en skiet kuit oor die riwwe. Dit is 'n gewilde hengelvis maar kan ciguatera vergiftiging veroorsaak.

## Sien ook 
duimnael|links|300px|Praag see akwarium
duimnael|links|300px|Praag see akwarium

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Lutjanus-sebae.html
Swartnooi

Die **Swartnooi** (*Macolor niger*) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by Sodwanabaai. In Engels staan die vis bekend as die *Black and white snapper*.

## Voorkoms 
Die volwasse vis is grys tot swart en daar is verspreide blou strepe op die kop van pas gevangde visse. Die onvolwasse vis is hoofsaaklik wit met die vinne en aangrensende gedeeltes van die lyf wat swart is. Die kop is wit met 'n vertikale swart streep oor die oë. Die punt van die snoet is ook swart. Ouer onvolwasse visse word swart aan die bokant. Die vis word tot 75&nbsp;cm lank.

## Habitat 
Die vis leef in koraal- en rotsriwwe in water wat 5–90&nbsp;m diep is alhoewel hulle gewoonlik in water van minder as 30&nbsp;m voorkom. Hulle vreet ander visse, skaaldiere en soöplankton en leef in skole saam. Dit is 'n gewilde eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Macolor-niger.html
Geelstert-piesang

Die **Geelstert-piesang** (*Paracaesio xanthura*) is 'n vis wat voorkom in die Indiese-Pasifiese area en aan die ooskus van Afrika tot by Margate. In Engels staan die vis bekend as die *Yellowtail blue snapper*.

## Voorkoms 
Die vis het twee kleur skemas: gewoonlik is die vis eenvormig donker groen-bruin en met die ander skema is die vis se kop en lyf helder blou met 'n geel streep bolangs oor die lyf vanaf die dorsalevin tot en met die stertvin. Daar is onsekerheid wat die kleurverandering beteken of veroorsaak. Die stertvin is gevurk. Die vis word 45&nbsp;cm groot. Groot volwasse visse het voor in die onderste kaak twee uitstaande tande.

## Habitat 
Die vis leef in skole in koraal- en rotsriwwe en vreet hoofsaaklik soöplankton. Dit is ook 'n lekker eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Paracaesio-xanthura.html
Dagbreek-jobvis

Die **Dagbreek-jobvis** (*Pristipomoides filamentosus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai. In Engels staan die vis bekend as die *Rosy jobfish*.

duimnael|links|Dagbreek-jobvis met 'n parasiet.

## Voorkoms 
Die vis se lyf is silwerig rooi tot rooi-bruin en word 1&nbsp;meter lank en weeg tot 9&nbsp;kg.

## Habitat 
Die vis leef op rotsriwwe in water wat 40–360&nbsp;m diep is en vreet snags mondpotiges en sandvlooie. Hulle bereik volwassenheid wanneer hulle 35&nbsp;cm lank is. Dit is ook 'n gewilde eetvis en sportvis. Die SADSAA rekord is 3.1&nbsp;kg.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Pristipomoides-filamentosus.html
Scaridae

Die **Papegaaivisse** (*Scaridae*) is 'n vis-familie van die orde Perciformes. Die familie bevat tien genera met minstens negentig spesies. Negentien van die spesies word aan die Suid-Afrikaanse kus aangetref.

## Kenmerke 
Die familie se lywe is reghoekig en stewig. Die meeste spesies van die familie se tande is aanmekaar wat die kenmerkende papegaai-bek vorm tot gevolg het en waarvandaan die familie sy naam kry. Die dorsale vin is enkel en die stertvin kan plat, holvormig of bolvormig wees. Die skubbe is groot en die sylyn word onderbreek onder die strale van die dorsale vin. Daar is weinige skubbe op die kop. Die familie word tussen 19&nbsp;cm en 1.2&nbsp;m lank.

Die familie is herbivore en vreet meestal seegras en detritus maar sommige spesies vreet lewende koraal. Die familie slaap gedurende die nag, goed weggesteek in gate en onder lyste in die koraalrif. Die familie is afwisselende hermafrodiete.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Calotomus*
::* *Calotomus carolinus* – Kersfees-papegaaivis
::* *Calotomus viridescens* – Steroog-papegaaivis

* *Chlorurus*
::* *Chlorurus atrilunula* – Bloumaan-papegaaivis
::* *Chlorurus cyanescens* – Blouramkoppapegaaivis
::* *Chlorurus sordidus* – Koeëlkop-papegaaivis

* *Hipposcarus*
::* *Hipposcarus harid* – Langneus-papegaaivis

* *Leptoscarus*
::* *Leptoscarus vaigiensis* – Marmer-papegaaivis

* *Scarus*
::* *Scarus frenatus* – Getoomde pappagaaivis
::* *Scarus ghobban* – Bloubalk-papegaaivis
::* *Scarus psittacus* – Witneus-papegaaivis
::* *Scarus rubroviolaceus* – Kool-papegaaivis
::* *Scarus scaber* – Vyfsaal-papegaaivis
::* *Scarus tricolor* – Driekleur-papegaaivis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Blouramkoppapegaaivis

Die **blouramkoppapegaaivis** (*Chlorurus cyanescens*) is 'n vis wat voorkom in die westelike Indiese Oseaan, Madagaskar, Mauritius en aan die ooskus van Afrika vanaf Zanzibar tot by die Aliwal-bank. In Engels staan die vis bekend as die *Blue humphead parrotfish*.

## Voorkoms 
Die vis se kop en voorkant van die lyf is blou en die res van die lyf is gelerig groen. Die vis word tot 50&nbsp;cm lank.

## Habitat 
Die vis leef in koraalriwwe wat 10–30&nbsp;m diep is en is alleenlopend.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Chlorurus-cyanescens.html
QRpedia

**QRpedia** is 'n mobiele web-gebaseerde stelsel wat QR-kodes gebruik om Wikipedia artikels aan gebruikers in hulle voorkeurtaal te lewer. Dis maklik om QR-kodes te skep wat na 'n spesifieke URL wys, maar QRpedia voeg verdere funksionaliteit by, deur die gebruiker na die betrokke artikel in die taal van sy keuse aan te stuur.

duimnael|links|'n Besoeker gebruik 'n selfoon om inligting oor 'n voorwerp in 'n museum te lees.

## Proses 
'n Gebruiker hou sy selfoon teen die QR-kode om dit in te skandeer. Die foon dekodeer dan die QR-kode na 'n URL (webadres). Die adres gebruik die domein "qrwp.org". Die laaste deel van die adres sal die titel van 'n Wikipedia artikel wees.

Die foon stuur dan 'n versoek vir die artikel na QRpedia se webbediener. Dit stuur ook die foon se voorkeurtaal deur. 

Die QRpedia-bediener gebruik dan Wikipedia se API 

## Oorsprong 
QRpedia is deur Roger Bamkin, die voorsitter van Wikimedia VK, bedink. Terence Eden het die kodering behartig. Dit is in April 2011 aan die wêreld bekend gestel. Dit word tans gebruik by instellings soos museums in die Verenigde Koninkryk, Verenigde State van Amerika en Spanje. Die projek se bronkode is vryelik beskikbaar onder die MIT-lisensie.

## Verwysings 
## Eksterne skakels 
* QRpedia se amptelike webtuiste
*
Die wonderwerker

***Die wonderwerker*** is ’n Afrikaanse rolprent oor die Suid-Afrikaanse digter en natuurkenner, Eugène Marais se verblyf by ’n gesin in die Waterberg in die hedendaagse Limpopo, Suid-Afrika terwyl hy in 1908 daar navorsing gedoen het oor termiete en bobbejane. Die prent het op 7 September 2012 in teaters begin draai.

## Genre 
Die rolprent is 'n drama. Dit het 'n 13M ouderdomsperk en is nie geskik vir jong kykers nie.

## Hoofrolspelers 
[duimnael|links|[Dawid Minnaar as Eugène Marais]]

* Dawid Minnaar as Eugène Marais
* Elize Cawood as Maria van Rooyen
* Marius Weyers as Gys van Rooyen
* Anneke Weidemann as Jane Brayshaw
* Kaz McFadden as Adriaan van Rooyen
* Cobus Rossouw as Jos van Deventer
* Sandra Kotzé as Hessie van Deventer
* Lika Berning as Annie
* Andries die bobbejaan

## Storielyn 
Die prent is gegrond op die tydperk toe Marais siek was aan malaria. Die prent toon hoe hy die gesin by wie hy gebly het, se lewens verander.

Die Suid-Afrikaanse rolprentresentent, Leon van Nierop, ken 9/10 vir *Die wonderwerker* toe:

## Toekennings 
By die Silwerskermfees (2012) het die rolprent die volgende toekennings ontvang:

* Beste film.
* Beste regie – Katinka Heyns.
* Beste draaiboek – Chris Barnard.
* Beste redigering – Ronelle Loots.
* Beste aktrise – Elize Cawood.
* Beste vroulike byspeler – Sandra Kotzé.

## Sien ook 
* Lys van Afrikaanse rolprente

## Verwysings 
## Eksterne skakels 
*
Orjol

**Orjol** (Russies: Орёл) is ’n stad in Rusland en die hoofstad van die federale deelgebied Orjol-oblast. Dit is aan die Oka-rivier geleë, sowat 368&nbsp;km suidsuidwes van Moskou. Die bevolking in 2019 was 311&nbsp;625.

## Geografie 
### Klimaat 
Die klimaat is gematig kontinentaal; die gemiddelde jaarlikse temperatuur is 5,6 °C, die gemiddelde jaarlikse reënval 659 millimeter. Die somers in oblast is warm en sonnig.

## Eksterne skakels 
* Orjol-portaal

* 15px Hierdie artikel is vertaal uit die Engelse Wikipedia
Pskof

**Pskof** (Russies: Псков; antieke spelling: Плѣсковъ, Pleskof) is ’n antieke stad in Rusland en die hoofstad van die federale deelgebied Pskof-oblast. Dit is aan die Welikaja-rivier geleë, sowat 20&nbsp;km oos van die Russiese grens met Estland. Die bevolking in 2014 was 206&nbsp;730. Die kerke van die Pskof-argitektuurskool is in 2019 deur Unesco as 'n wêrelderfenisgebied gelys.

## Sien ook 
* Lys van Wêrelderfenisgebiede

## Eksterne skakels 
*  Amptelike webwerf
*   Amptelike Unesco-bladsy
* Pskof-kremlin op NortFort.ru
* Stadsargitektuur – foto's
*  

*  
* 15px Hierdie artikel is vertaal uit die Engelse Wikipedia
Penza

**Penza** (Russies: Пе́нза) is ’n stad in Rusland en die hoofstad van die federale deelgebied Penza-oblast. Dit is aan die Soera-rivier geleë, sowat 625&nbsp;km suidoos van Moskou. Die bevolking in 2013 was 519&nbsp;900.

## Eksterne skakels 
* Amptelike webtuiste 
* "PenzaNews" 

* 15px Hierdie artikel is vertaal uit die Engelse Wikipedia
Saratof

**Saratof** (Russies: Сара́тов) is ’n stad in Rusland. Dit is die hoofstad van die federale deelgebied Saratof-oblast en ’n belangrike hawestad aan die Wolgarivier. Die bevolking was 839&nbsp;755 in 2013.

## Eksterne skakels 
* Saratof
* SaratovLive 
* Saratov.ru
* Ou foto's van Saratof 

* 15px Hierdie artikel is vertaal uit die Engelse Wikipedia
Tambof

:*Vir ’n artikel oor die oblast met dieselfde naam, sien Tambof-oblast.*

**Tambof** (Russies: Тамбо́в) is ’n stad in Rusland en die hoofstad van die federale deelgebied Tambof-oblast. Dit is geleë aan die Tsna- en die Stoedenets-rivier, 480&nbsp;km suidoos van Moskou. Die bevolking in 2014 was 284&nbsp;972.

Die naam "Tambof" kom van die Moksja-woord томба (*tomba*), wat "vleiland" of "moerasland" beteken.

## Eksterne skakels 
* Tambof-nuus  
* Foto's  

* 15px Hierdie artikel is vertaal uit die Engelse Wikipedia
Birobidzjan

**Birobidzjan** (Russies: Биробиджа́н) is die hoofstad van die Joodse Outonome Oblast, 'n  federale deelgebied van Rusland. Dit is aan die Transsiberiese Spoorlyn geleë, na aan die grens met China. Die bevolking in 2014 was 74&nbsp;791.

## Eksterne skakels 
* Amptelike webtuiste
* Foto's

* 15px Hierdie artikel is vertaal uit die Engelse Wikipedia
Narjan-Mar

**Narjan-Mar** (Russies: Нарьян-Мар; Nenets: Няръяна мар", letterlik "Rooi Stad") is ’n see- en rivierhawe in Rusland en die hoofstad van die federale deelgebied Nenetsië. Die stad is geleë aan die regteroewer van die Petsjora-rivier en aan die Barents-see. Die bevolking in 2013 was 22&nbsp;912.

## Eksterne skakels 
* 15px Hierdie artikel is vertaal uit die Engelse Wikipedia
Elize Cawood

**Elize Cawood** (28 Junie 1952 - 18 Julie 2020) was ’n Suid-Afrikaanse aktrise. Haar bekendste TV-rol is waarskynlik dié van Pop in *Verspeelde lente* (1984) en op die silwerdoek teenoor Marius Weyers en Peter Sepuma as die ryk Afrikaanse vrou in *Taxi to Soweto*. Sy was ook te sien in flieks soos *Die wonderwerker* (2012) en *Lien se lankstaanskoene* (2012).

Cawood het talle pryse vir haar rolle ingepalm, onder andere Beste Aktrise in 'n dramareeks in 1984 en 1985, Beste Vroulike Byspeler in die Vita-, Dalro-, Scenaria- en Artes-toekennings, asook Beste Aktrise in die sepie *Villa Rosa* in 2007.

## Lewensloop 
Elize Cawood is in 1952 gebore en matrikuleer aan die Hoërskool Sentraal in Bloemfontein. Daarna studeer sy drama aan die Universiteit van die Oranje-Vrystaat, waar sy haar B.A.-graad verwerf het.

Cawood begin haar loopbaan in 1974 by die destydse Sukovs. Sy speel onder meer in Paul Ziller se *The Effect of Gamma Rays* (onder regie van Ernst Eloff) en Bertolt Brecht se *Die goeie mens van Setzuan* (onder regie van William Egan). Sy het ook in skole- en biblioteekprogramme opgetree.

Later werk sy by Truk en word hierna 'n vryskutspeler. Op die verhoog raak sy veral bekend waar sy die rol van Olive Schreiner vertolk in Stephen Gray se *Schreiner — A One Woman Play* (onder regie van Lucille Gillwald), as Elsa in die debuutproduksie van Athol Fugard se *Road to Mecca* in die Markteater in Johannesburg, en as Stella in Tennessee Williams se *Die trem se naam: Begeerte* (vertaal deur Lucas Malan en geregisseer deur Bobby Heany).

Sy is in 1982 met die akteur Wilson Dunster getroud, saam met wie sy te sien was in Paul Slabolepszy se *The Art Of Charf* en *Dinner For One*. Haar broer Bromley is ’n rolprent- en televisieregisseur, en haar dogter, Jenna Dunster, is ook 'n aktrise.

## Filmografie 
* *Wat jy saai*, 1979
* *Les visiteurs*, 1980 (TV-minireeks)
* *Verspeelde lente*, 1983 (TV-minireeks)
* *Arme moordenaar*, 1986 (TV-fliek)
* *Wolwedans in die skemer*, 1987 (TV-reeks)
* *The Fourth Reich*, 1990 as Romy Taillard
* *Taxi to Soweto*, 1991 as Jessica du Toit
* *Daisy de melker*, 1993 (TV-fliek) as Ethel Balderow
* *Lyklollery*, 2001 as die TV-lisensiedame
* *The Long Run*, 2001 as Mrs. Suiker
* *Red Dust*, 2004 as Anna Hoffman
* *Proesstraat*, 2010 (TV-komediereeks)
* *Liefling*, 2010 as Ouma Elsa Ferreira
* *Die wonderwerker*, 2012 as Maria van Rooyen
* *Lien se lankstaanskoene*, 2013 as Roos
* *Dis ek, Anna*, 2015 as advokaat Gouws
* *Sy klink soos lente*, 2016 as tannie Martie
* *Vir altyd*, 2016 as ouma Betsie van Zyl
* *Vir die voëls*, 2016 as ouma Martie
* *Konings* en die opvolg *Torings* (TV-dramareekse)

## Verwysings 
## Eksterne skakels 
* Elize Cawood op IMDb
*
Chanti-Mansijisk

**Chanti-Mansijisk** (Russies: Ханты-Мансийск; Chanti: Ёмвош, *Jombosj*; Mansi: Абга, *Abga*) is ’n stad in Rusland en die hoofstad van die federale deelgebied Chanto-Mansië. Dit is geleë aan die oostelike oewer van die Irtisj-rivier, 15&nbsp;km van sy samevloei met die Ob-rivier. Die bevolking in 2014 was 93&nbsp;493.

## Eksterne skakels 
* Amptelike webtuiste van Chanto-Mansië 
* Chanti-Mansijisk-portaal 

* 15px Hierdie artikel is vertaal uit die Engelse Wikipedia
Anadir

**Anadir** (Russies: Ана́дырь; Tjoektjies: Кагыргын, *Kagirgin*) is ’n hawestad in Rusland en die hoofstad van die federale deelgebied Tsjoekotka. Dit is geleë aan die mond van die Anadirrivier en is die mees oostelike nedersetting in Rusland met dorpstatus. Dit is op 21&nbsp;Julie 1889 gestig as **Nowo-Marijnsk** en het in 1923 sy huidige naam gekry. Die bevolking in 2014 was 14&nbsp;029.

## Eksterne skakels 
* Amptelike webtuiste 
* Anadyr Foto's
* Nog foto's

* 15px Hierdie artikel is vertaal uit die Engelse Wikipedia
Salechard

**Salechard** (Russies: Салеха́рд; Nenets: Саляʼ харад, letterlik "Huis op ’n Skiereiland") is ’n stad in Rusland en die hoofstad van die federale deelgebied Jamalië. Dit is sover bekend die enigste dorp wat reg op ’n poolsirkel geleë is. Die bevolking in 2013 was 46&nbsp;650.

## Eksterne skakels 
* Amptelike webtuiste 

* 15px Hierdie artikel is vertaal uit die Engelse Wikipedia
Ertjies Bezuidenhout

**Ernst Bezuidenhout** (13 Oktober 1955, Vanderbijlpark - 29 Februarie 2012, Pretoria) was 'n bekende Suid-Afrikaanse fietsryer wat algemeen onder sy bynaam, Ertjies, bekend was. 

## Bekende fietsryer 
Bezuidenhout het die Rapport Toer in 1984 gewen en het ook die Argus-fietswedren drie keer gewen in 1981, 1982 en 1986. Ertjies was 'n sterk klimmer en het die *Koning van die Berge*-titel verskeie kere gewen in die Rapport Toer. Ander bekende fietryers van sy era is Alan van Heerden en Robbie McIntosh.

Tydens sy studentejare aan die Potchefstroomse Universiteit (rondom 1976-1978) het hy baie hard geoefen aan fietsry. Op koshuis was dit vir hom geen moeite om op 'n Woensdagmiddag sy wasgoed per fiets van Potchefstroom na Vanderbijlpark, waar sy ouers gewoon het, te neem, en weer terug nie. Dit was vir hom dan net 'n kort *oefensessie*.

Hy het ook in die rolprent Geel Trui vir 'n Wenner verskyn. 

## Sterfte 
Hy is skielik in sy middeljare oorlede nadat hy 'n lewensgevaarlike beroerte opgedoen het tydens 'n strawwe fietsrykompetisie in Februarie 2012. Ertjiesberg op die R500-hoofpad tussen Fochville en Parys is na hom vernoem; hy het gereeld hier geoefen.
 
## Bronne 
* http://www.cyclingarchives.com, besoek op 2 Maart 2012
* Ertjies Bezuidenhout sterf , Beeld, 29 Februarie 2012
Nahuatl

: *Hierdie artikel handel oor die taal in Meso-Amerika. Vir die etniese groep, sien Nahua.*

**Nahuatl** (*nawa-tl*, [ˈnaːwatɬ], , letterlik: "mooi of helder klank" en *tlahtol-li* "taal" of "tale") of **Asteeks** ([asˈteːkah]), voorheen *Meksikaans* (*mexihkakopa*, [meːʃiʔkaˈkopa], letterlik: "in die wyse van Meksika" of *mexihkatlahtolli*, letterlik: "Mexika-taal"), is die belangrikste inheemse taal van Noord-Amerika met sowat 1,7 miljoen sprekers in die Meksikaanse deelstate Estado de México, Puebla, Guerrero, Hidalgo, Veracruz, Oaxaca, Durango, Morelos, Meksikostad, Tlaxcala, San Luis Potosí, Michoacán, Jalisco en Nayarit. Nahuatl word deur die Nahuas, voorheen een van die Meso-Amerikaanse beskawings, gepraat en is sedert 2003 'n amptelike taal van Meksiko. Die taal is tot die Spaanse verowering van Meksiko in 'n eie alfabet geskryf en sedertdien word die Latynse alfabet gebruik.
[links|duimnael|Hedendaagse verspreiding van Nahuatl in [Meksiko]]
[links|duimnael|Hedendaagse verspreiding van Nahuatl in [Noord-Amerika]]
Nahuatl is veral bekend as taal van die Asteke, Tlaxcalteke en Tolteke in die huidige Meksiko, almal Nahua-volke. Tydens die Asteekse tydperk het Nahuatl as *lingua franca* in Sentraal-Amerika gedien. In die moderne tydperk is Nahuatl 'n natuurlike taal in El Salvador en Meksiko en word deur immigrante in Guatemala, Nicaragua, Kanada en die Verenigde State van Amerika gepraat. Hedendaags is die meeste Nahuas tweetalig met Spaans as tweede taal. Bekende Afrikaanse leenwoorde uit Nahuatl sluit avokado, chayote, sjokolade, kojote, peyote, axoloti en tamatie in.

## Sien ook 
* Inheemse tale van die Amerikas

## Verwysings 
## Eksterne skakels 
*
Maikop

**Maikop** (Russies: Майкоп; Adigies: Мыекъуапэ, *Mijekoeape*) is die hoofstad van die Republiek van Adigea, ’n federale deelgebied van Rusland. Dit is geleë aan die regteroewer van die Belaja-rivier, ’n sytak van die Koeban. Die bevolking in 2014 was 144&nbsp;544.

## Eksterne skakels 
* 15px Hierdie artikel is vertaal uit die Engelse Wikipedia
Majaans

: *Hierdie artikel handel oor die taal. Vir die etniese groep, sien Majas, vir die historiese beskawing, sien Maja, en vir die taalfamilie, sien Majatale.*

**Majaans** (''Màaya t'àan*, letterlik: "Majataal"; Spaans: *Idioma maya*) of **Yucatekaanse Maja** (Spaans: *Maya yucateco'') is die tweede belangrikste inheemse taal van Noord-Amerika ná Nahuatl met 762&nbsp;520 sprekers in die Meksikaanse deelstate Yucatán, Quintana Roo en Campeche, asook in die noorde van Belize en Guatemala. Majaans word deur die Majas, die hedendaagse verteenwoordigers van die Meso-Amerikaanse Majabeskawing, gepraat en is sedert 2003 'n amptelike taal in Meksiko.

duimnael|links|Taalsituasie in die Meksikaanse deelstaat Yucatan
duimnael|links|'n Majaanse moedertaalspreker
Majaans is die belangrikste en grootste van die oorblywende Majatale en in teenstelling met ander tale van dié taalfamilie is Majaans is 'n toontaal met 'n werkwoord-onderwerp-voorwerp-volgorde. Die taal is tot die Spaanse verowering van Yucatan in 'n eie alfabet geskryf en sedertdien word die Latynse alfabet gebruik. Hedendaags is die meeste Majas tweetalig met Spaans as tweede taal.

## Sien ook 
* Inheemse tale van die Amerikas

## Verwysings 
## Eksterne skakels 
*
Oelan-Oede

**Oelan-Oede** (Russies: Ула́н-Удэ́; Boerjaties: Улаан-Үдэ, *Ulaan-Üde*) is die hoofstad van die Republiek van Boerjatië, ’n federale deelgebied van Rusland. Dit is sowat 100&nbsp;km suidoos van die Baikalmeer geleë by die samevloei van die Oede- en die Selenga-rivier.

Oelan-Oede lê aan die Transsiberiese Spoorlyn. Die bevolking in 2013 was 416&nbsp;079, wat die stad die derde grootste in Oos-Siberië maak.

## Eksterne skakels 
* 15px Hierdie artikel is vertaal uit die Engelse Wikipedia
Gorno-Altaisk

**Gorno-Altaisk** (Russies: Го́рно-Алта́йск; Altais: Туулу Алтай, *Toe-oeloe Altai*) is die hoofstad van die Republiek van Altai, ’n federale deelgebied van Rusland. Dit is 3&nbsp;641&nbsp;km oos van Moskou geleë. Die bevolking in 2013 was 60&nbsp;828.

## Eksterne skakels 
* Foto's

* 15px Hierdie artikel is vertaal uit die Engelse Wikipedia
Machatsjkala

**Machatsjkala** (Russies: Махачкала́; Awaars: МахIачхъала; Lesgies en Kamoeks: Магьачкъала, *Mağaçqala*) is die hoofstad van die Republiek van Dagestan, ’n federale deelgebied van Rusland. Dit is aan die weskus van die Kaspiese See geleë. Die bevolking in 2014 was 578&nbsp;332.

## Eksterne skakels 
* 15px Hierdie artikel is vertaal uit die Engelse Wikipedia
Magas

**Magas** (Russies: Мага́с) is die hoofstad van die Republiek van Ingoesjetië, ’n federale deelgebied van Rusland. Dit is in 1995 gestig en het Nazran in 2002 as die republiek se hoofstad vervang. Die bevolking in 2013 was 4&nbsp;106 en dit maak Magas die kleinste hoofstad van ’n Russiese deelgebied.

## Eksterne skakels 
* 15px Hierdie artikel is vertaal uit die Engelse Wikipedia
Mexicali

duimnael|links|Lugfoto van Calexiko (onderkant) en Mexicali (bokant) by nag.
duimnael|links|Die katedraal van Nuestra Señora de Guadalupe.
**Mexicali** ([mexiˈkali], Spaans: *Ciudad de Mexicali*) is die hoofstad en tweede grootste stad van die Meksikaanse deelstaat Baja California ná Tijuana, die elfde grootste stad van Meksiko en is op 14 Maart 1903 deur Agustín Sanginés gestig. Die stad het 'n bevolking van 936&nbsp;145 en van 1&nbsp;155&nbsp;399 in die metropolitaanse gebied Mexicali/Calexiko in 2010 gehad en het 'n oppervlakte van 9&nbsp;638,45 km².

Die naam van die stad bestaan uit **Mexi**ko en **Cali**fornie soos die susterstad Calexiko in Kalifornië in die Verenigde State van Amerika. Mexicali is geleë digby die Coloradorivier naby die skiereiland Neder-Kalifornië aan die grens tot die Amerikaanse deelstaat Kalifornië net oos van San Diego en Tijuana, asook net suidwes van Phoenix, Arizona. Net suidoos mond die Coloradorivier in die Golf van Kalifornië uit.
Elista

**Elista** (Russies: Эли́ста of Элиста́; Kalmikies: Элст, *Elst*) is die hoofstad van die Republiek van Kalmikië, ’n federale deelgebied van Rusland. Die naam kom van *elsn*, die Kalmikiese woord vir "sanderig". Die bevolking in 2014 was 108&nbsp;608.

## Eksterne skakels 
* Inligting oor Elista  
* Elista-portaal  

* 15px Hierdie artikel is vertaal uit die Engelse Wikipedia
Naltsjik

**Naltsjik** (Russies: На́льчик; Kabardies: Налшык; Karatsjai-Balkaries: Нальчик) is die hoofstad van die Republiek van Kabardino-Balkarië, ’n federale deelgebied van Rusland. Dit is aan die voetheuwels van die Kaukasusgebergte geleë, sowat 100&nbsp;km noordwes van Beslan (in die Republiek van Noord-Ossetië-Alanië). Die bevolking in 2013 was 239&nbsp;098.

## Eksterne skakels 
* Nalcik. Amptelike webtuiste van  Kabardino-Balkarië 
* Naltsjik-portaal 
* Kaart van Naltsjik  

* 15px Hierdie artikel is vertaal uit die Engelse Wikipedia
Tsjerkessk

**Tsjerkessk** (Russies: Черке́сск) is die hoofstad van die Republiek van Karatsjai-Tsjerkessië, ’n federale deelgebied van Rusland. Die bevolking in 2013 was 126&nbsp;206.

## Verwysings 
: *15px Hierdie artikel is vertaal uit die Engelse Wikipedia*

## Eksterne skakels
Petrozawodsk

**Petrozawodsk** (Russies: Петрозаво́дск) is die hoofstad van die Republiek van Karelië, ’n federale deelgebied van Rusland. Dit lê sowat 27&nbsp;km ver al langs die weskus van die Onegameer. Die bevolking in 2013 was 268&nbsp;946.

## Stigting 
Op 11 September 1703 het die Russiese staatsman prins Mensjikof ’n nedersetting gestig op bevel van Pieter die Grote om kanonne en ankers te vervaardig vir die Oosseevloot tydens die oorlog van 1700–1721 met Swede. Die naam **Sjoeiski Zawod** (letterlik "Fabriek aan die Sjoeja-rivier") is aanvanklik gebruik, maar ’n dekade later is die naam verander na **Petrofski Zawod** ("Pieter se Fabriek"). Die huidige naam is in 1777 hiervan afgelei.

## Eksterne skakels 
* Amptelike webtuiste  
* Petrozawodsk Aanlyn

* 15px Hierdie artikel is vertaal uit die Engelse Wikipedia
Jakoetsk

**Jakoetsk** (Russies: Яку́тск; Sacha: Дьокуускай, *Djokoeskai*) is die hoofstad van die Republiek van Sacha (Jakoetië), ’n federale deelgebied van Rusland. Dit is aan die Lena-rivier geleë, sowat 450&nbsp;km van die Noordpoolsirkel. Die bevolking in 2013 was 286&nbsp;456.

## Eksterne skakels 
* Sacha
* Foto's  
* Jakoetsk by AskYakutia.com

* 15px Hierdie artikel is vertaal uit die Engelse Wikipedia
Steroog-papegaaivis

Die **Steroog-papegaaivis** (*Calotomus viridescens*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die *Star-eye parrotfish*.

## Voorkoms 
duimnael|links|Pienk strepe wat van die oë uitstraal.

Die vis se kop, lyf en vinne is blougroen of bruin met onreëlmatige pienk of wit kolletjies op. Die dominante mannetjie se kop is groen met pienk strepe wat in die vorm van ster vanaf die oë uitstraal en daar is ook drie pienk strepe oor die snoet. Daar is partykeer klein pers kolletjies bokant die pektorale vinne. Die vis word tot 50&nbsp;cm groot.

## Habitat 
Die vis leef in koraalriwwe, seegras beddings en sanderige areas wat digte alge het in water wat 2 – 27&nbsp;m diep is. Die vis vreet hoofsaaklik alge en seegras.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Calotomus-viridescens.html
Grozni

**Grozni** (Russies: Гро́зный; Tsjetsjnies: Соьлжа-ГIала, *Solzja-Gala*) is die hoofstad van die Republiek van Tsjetsjnië, ’n federale deelgebied van Rusland. Dit is aan die Soenzja-rivier geleë. Die bevolking in 2013 was 277&nbsp;414.

## Tsjetsjniese Oorloë 
duimnael|links|300px|’n Verwoeste Grozni in 1995.
Ná die verbrokkeling van die Sowjetunie wou Tsjetsjnië wegbreek van Rusland en in 1993 het dit sy onafhanklikheid verklaar as die Tsjetsjniese Republiek van Itsjkerië onder Dzjochar Doedajef. Die Russiese regering het probeer om Doedajef se bewind omver te werp, maar dit het misluk. Eindelik is besluit om die wegbreekrepubliek aan te val.

Tydens die eerste Tsjetsjniese Oorlog was Grozni van Desember 1994 tot Februarie 1995 die verhoog van intense gevegte, waarna die Russiese weermag die stad weer oorgeneem het. ’n Groot deel van die stad is toe vernietig.

Guerrillavegters het die weermag daarna van die berge af aangeval en die troepe het hulle eindelik onttrek. In Augustus 1996 het ’n militante mag van 1 500 tot 3 000 rebelle die stad weer verower en ’n skietstilstand is afgekondig.

In die Tweede Tsjetsjniese Oorlog was die stad weer die middelpunt van gevegte en duisende mense is dood. Die finale Russiese oorname van die stad was op 6 Februarie 2000 toe die Russiese vlag in die middestad gehys is. Talle geboue en selfs hele gebiede is platgeskiet. ’n Maand later is aangekondig dat dit weer veilig vir die inwoners is om terug te keer, hoewel die verwoesting van die stad daarna nog voortgeduur het. In 2003 het die Verenigde Nasies Grozni die mees verwoeste stad op aarde genoem.

### Ná die oorloë 
Vandag is die federale regering se verteenwoordigers in Grozni gestasioneer. Die stad word stelselmatig herbou.

Die grootste deel van die stad se infrastruktuur is in die oorloë vernietig en baie mense het in verwoeste geboue sonder water of verhitting gewoon terwyl bouwerk aan die gang was. Daar word beplan om sowat 45 000 van die stad se 79 000 woonstelblokke van voor die oorlog te restoureer; die res is heeltemal verwoes.

Die stad se lughawe is in 2007 heropen met drie vlugte per week na Moskou. In 2009 het dit weer internasionale status gekry. Die Grozni-moskee in op 16 Oktober 2008 heropen en word beskou as een van die grootste moskees in Rusland.

## Verwysings 
* Olga Oliker, ''Russia's Chechen Wars 1994–2000: Lessons from Urban Combat''. (Santa Monica CA: RAND Arroyo Center, 2001)

## Eksterne skakels 
* Grozni-forums 
* Foto's van Grozni 
* Geskiedenis 
* Moderne Grozni 
* Foto-essay, Time

* 15px Hierdie artikel is vertaal uit die Engelse Wikipedia
Josjkar-Ola

**Josjkar-Ola** (Russies en Mari: Йошка́р-Ола́) is die hoofstad van die Republiek van Mari El, ’n federale deelgebied van Rusland. Die rivier Malaja Koksjaga loop deur die stad. Die bevolking in 2014 was 260&nbsp;352.

## Name 
Josjkar-Ola beteken "Rooi Stad" in die Mari-taal. Dit is die stad se derde naam. Voorheen was dit bekend as Tsarjowokoksjaisk (Царёвококшайск) en van 1919 tot 1927 as Krasnokoksjaisk (Краснококшайск). Dié name is afgelei van die Malaja Koksjaga-rivier.

## Verwysings 
## Eksterne skakels 
* ’n Kaart van Josjkar-Ola

* 15px Hierdie artikel is vertaal uit die Engelse Wikipedia
Kizil

**Kizil** (Russies en Tiwaans: Кызы́л) is die hoofstad van die Republiek van Tiwa, ’n federale deelgebied van Rusland. Die stad se naam beteken "rooi" in Tiwaans. Die bevolking in 2013 was 113&nbsp;333.

Die stad is geleë waar die Jenisei-rivier by die Mali Jenisei aansluit om die Werchni Jenisei te vorm. Kizil beweer hy is op die presiese geografiese middelpunt van Asië geleë. Die feit word egter betwis, maar daar is ’n monument by Kizil met die naam "Middelpunt van Asië" wat in Engels, Russies en Tiwaans daarop aanspraak maak.

## Verwysings 
## Eksterne skakels 
* Volledige kaart
* Geskiedenis van die Middelpunt van Asië-monument
* Kizil na Samarkand

* 15px Hierdie artikel is vertaal uit die Engelse Wikipedia
Neder-Kalifornië

duimnael|Ligging van Neder-Kalifornië in die weste van Meksiko
duimnael|links|Satellietbeeld van Neder-Kalifornië en die Golf van Kalifornië

**Neder-Kalifornië** (Spaans: *Baja California*) is 'n nou, berg- en woestynagtige skiereiland aan die weste van Meksiko, met 'n lengte van 1200 km en 'n breedte van tussen 80 en 220 km. Die skiereiland word in die weste en suide met die Stille Oseaan, in die ooste met die Golf van Kalifornië, in die noordooste deur die Coloradorivier van die deelstaat Sonora en in die noorde deur Kalifornië begrens.

Sedert die Meksikaans-Amerikaanse Oorlog van 1848 maak (Opper-)Kalifornië deel uit van die Verenigde State van Amerika. Op die skiereiland is die twee Meksikaanse deelstate Baja California en Baja California Sur geleê. Die grootste stede is Tijuana in die noordweste en Mexicali in die noordooste, aan die grens met Kalifornië. In die noordooste vloei die Coloradorivier in die Golf van Kalifornië in.
Saransk

**Saransk** (Russies: Сара́нск; Moksja: Саранош; Erzja: Саран ош) is die hoofstad van die Republiek van Mordowië, ’n federale deelgebied van Rusland. Dit is in die opvanggebied van die Wolga-rivier geleë, by die samevloei van die Saranka- en die Insar-rivier, 630&nbsp;km oos van Moskou. Die bevolking in 2018 was 318&nbsp;841. Dit was een van die gasheerstede tydens die FIFA Sokker-Wêreldbekertoernooi in 2018.

## Eksterne skakels 
*  Amptelike webtuiste

*  
* 15px Hierdie artikel is vertaal uit die Engelse Wikipedia
Izjefsk

**Izjefsk** (Russies: Иже́вск; Oedmoerts: Иж, Ижкар, *Izj, Izjkar*) is die hoofstad van die Republiek van Oedmoertië, ’n federale deelgebied van Rusland. Dit is geleë aan die Izj-rivier in die westelike Oeralgebergte. Die bevolking in 2013 was 632&nbsp;913.

## Eksterne skakels 
* Amptelike webtuiste  
* Die strate van Izjefsk 

* 15px Hierdie artikel is vertaal uit die Engelse Wikipedia
Abakan

**Abakan** (Russies: Абака́н; Chakassies: Ағбан) is die hoofstad van die Republiek van Chakassië, ’n federale deelgebied van Rusland. Dit is geleë by die samevloei van die Jenisei- en die Abakan-rivier. Die bevolking in 2014 was 173&nbsp;200.

## Eksterne skakels 
* Abakan-webportaal 
* Die strate van Abakan

* 15px Hierdie artikel is vertaal uit die Engelse Wikipedia
Siktifkar

**Siktifkar** (Russies: Сыктывкар) is die hoofstad van die Republiek van Komi, ’n federale deelgebied van Rusland. Die bevolking in 2014 was 241&nbsp;982.

Die stad is aan die Sisola-rivier geleë (wat die oorsprong was van sy oorspronklike naam, **Oest-Sisolsk**), naby die samevloei met die groter Witsjegda-rivier. Siktifkar se huidige naam kom van die Komi-naam vir die Sisola-rivier, *Siktif*, en die woord *kar* (stad).

## Eksterne skakels 
* Siktifkar-webtuiste  
* Geskiedenis 

* 15px Hierdie artikel is vertaal uit die Engelse Wikipedia
Tsjeboksari

**Tsjeboksari** (Russies: Чебокса́ры; Tsjoewasjies: Шупашкар, *Sjoepasjkar*) is ’n hawestad aan die Wolgarivier en die hoofstad van die Republiek van Tsjoewasjië, ’n federale deelgebied van Rusland. Die bevolking in 2014 was 468&nbsp;725.

## Eksterne skakels 
* Kaart van die stad en omgewing 
* Foto's

* 15px Hierdie artikel is vertaal uit die Engelse Wikipedia
Geribde teëlvis

Die **Geribde teëlvis** (*Branchiostegus doliatus*) is 'n vis wat voorkom in die westelike Indiese Oseaan, die Maskareense eilande en aan die ooskus van Afrika vanaf Maputo tot by Durban. In Engels staan die vis bekend as die *Ribbed tilefish*.

## Voorkoms 
Die vis se lyf is pienk aan die bokant met 16 - 18 vertikale donker strepe oor die lyf en daar is 'n donkervlek op die operkulum. Die vis kom voor in water wat 9 – 600&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Branchiostegus-doliatus.html
Yucatán-skiereiland

duimnael|Ligging van die Yucatán-skiereiland in die ooste van Meksiko
[duimnael|links|[Nasa-Satellietbeeld van Yucatán]]
[duimnael|Vlag van die [Republiek van Yucatán 1841–1843]]

Die **Yucatán-skiereiland** (Mayathan: *Yucal Peten*, "land van die Maja"; Spaans: *Península de Yucatán*) is 'n skiereiland in die ooste van Meksiko asook in die noorde van Belize en Guatemala. Dit word in die noordooste deur die Straat van Yucatán van Kuba en in die noordweste van die Golf van Meksiko deur die Golf van Campeche geskei asook in die ooste deur die Karibiese See begrens. Op die skiereiland is die drie Meksikaanse deelstate Yucatán, Campeche en Quintana Roo geleë. Die grootste stede is Mérida in die noordweste en Cancún in die noordooste.

Die Spaanse conquistadores het op Yucatán die verowering van Meso-Amerika begin. Dit het gelei tot die Spaanse verowering van die Asteekse Ryk en die Spaanse verowering van Yucatan. Tussen 1841 en 1848 het die Republiek van Yucatán bestaan en vanaf 1847 tot 1901 het hier die Kasteoorlog‎ van die Republiek van Yucatán/Meksiko teen die Maja-bevolking plaasgevind.

Yucatán is veral bekend vir die Meso-Amerikaanse Maja-kultuur met stede soos Calakmul, Chichén Itzá en Uxmal asook vir sy toeristiese gebiede aan die kus soos Cancún.

## Eksterne skakels
Sand-teëlvis

Die **Sand-teëlvis** (*Malacanthus latovittatus*) is 'n vis wat voorkom in die Indiese-Pasifiese area, en aan die ooskus van Afrika vanaf die Rooisee tot by St. Lucia. In Engels staan die vis bekend as die *Sand tilefish*.

## Voorkoms 
Die vis is blou groen met 'n prominente swart, horisontale band deur die middel van die vis, vanaf die kop tot by die stert.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Malacanthus-latovittatus.html
Malacanthidae

Die **Teëlvisse** (Malacanthidae) is 'n vis-familie wat hoort tot die orde Perciformes. Daar is twee sub-families in die familie en beide kom in Suider-Afrikaanse water voor: *Latilinae* en *Malacanthinae*. 
[duimnael|*[Malacanthus brevirostris*]]
## Familie kenmerke 
Die familie se lywe is lank en ietwat plat en bedek met klein skubbe. Daar is 'n stekel aan die bokant van die kieudeksel.

## Subfamilie: Latilinae 
Daar is drie genera met agt en twintig spesies wat hoort tot dié sub-familie en twee van die spesies kom aan die Suid-Afrikaanse kus voor.

### Kenmerke 
Die lyf is reghoekig en ietwat plat en die sub-familie word tussen 35 – 100&nbsp;cm groot. Sommige spesies is waardevol as voedsel in part areas. Die sub-familie word gevind op die boonste gedeelte van die kontinentale bank in water wat 50 – 612&nbsp;m diep is.

### Genus 
Die volgende genus en spesies kom aan die Suid-Afrikaanse kus voor:

* *Branchiostegus*
::* *Branchiostegus doliatus* - Geribde teëlvis

## Subfamilie: Malacanthinae 
### Kenmerke 
Die sub-familie se lyf is lank en silindries en ietwat plat by die stert en die grootte wissel van 30 – 45&nbsp;cm. Hulle leef in vlakker water in sand of rots area naby riwwe.

### Genera 
Daar is slegs twee genera met twaalf spesies wat hoort tot dié sub-familie en twee van die spesies kom aan die Suid-Afrikaanse kus voor.

* *Malacanthus*
::* *Malacanthus brevirostris* - Streepstert-teëlvis
::* *Malacanthus latovittatus* - Sand-teëlvis

* *Hoplolatilus*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Hans van Abeelen

**Johannes Henricus Felix (Hans) van Abeelen** (Enschede, 20 November 1936 - 21 Augustus 1998) was die eerste Nederlandse gedragsgenetikus.

Hy studeer aan die Rijksuniversiteit Groningen waar hy sy doktoraal behaal en promoveerde aan die Radboud Universiteit Nijmegen in 1965. Hieraan het hy tot die einde van sy loopbaan verbonde as wetenskaplike hoofdmedewerker. Hy was een van die stigters van die Behavior Genetics Association en was lid van die redaksieraad van die wetenskaplike joernaal *Behavior Genetics* van 1971 tot 1992. Hy neem die inisiatief tot die stigting van die Kontakgroep vir die Gedragsgenetika, waarvan hy die eerste voorsitter was. Van Abeelen het in 1991 op vervroegde pensioen gegaan, maar was desondanks een van die stigters van die International Behavioural and Neural Genetics Society. Gedurende sy loopbaan publiseer hy 64 artikels en boek hoofstukke en was die samesteller van die boek *The Genetics of Behaviour*, 'n vroeë oorsig van die Europese gedragsgenetika.

## Verwysings
August Daniël Lückhoff

duimnael|regs|220px|Ds. A.D. Lückhoff, eerste sekretaris van die NG Kerk se kommissie vir armesorg.

Ds. **August Daniël Lückhoff** (Colesberg 6 Julie 1874 – Stellenbosch 5 Mei 1963) was 'n predikant in die Nederduitse Gereformeerde Kerk en die Kerk se eerste Armesorgsekretaris.

Lückhoff is in die pastorie op Colesberg gebore terwyl sy pa, ds. Anton Daniël Lückhoff, leraar van die NG gemeente Colesberg was. Hy ontvang sy eerste opleiding aan die Normaalskool in Kaapstad en daarna aan die Suid-Afrikaanse Kollege, ook in Kaapstad en die voorloper van die Universiteit van Kaapstad, waar hy 'n B.A. verwerf. Van 1896 tot 1900 studeer hy in die teologie aan die Kweekskool op Stellenbosch.

Ná 'n opvoedkundige toer van Europa word hy die predikant vir die vroue en kinders in die konsentrasiekamp op Bethulie in die Suid-Vrystaat tydens die Anglo-Boereoorlog. In 1904 word hy hulpprediker van die NG gemeente Caledon. Dit was ook die jaar waarin sy pa die herderstaf in die NG gemeente Durbanville neergelê het. Hy is diep geraak deur die treurige ekonomiese en opvoedkundige toestande van die Noordweste van die destydse Kaapkolonie en dien in 'n kommissie van ondersoek daarna. Hy kry opdrag by die Sinode van die Kaapse Kerk om sy energie daaraan te wy om die opvoeding van arm kinders in die streek te verbeter, koshuise vir jong mense en die ontwikkeling van Afrikaans. In 1908 word hy organiserende inspekteur vir die Kaaplandse Onderwysdepartement. In 1912 word hy gevra om die lewensomstandighede van die boswerkers in die omgewing van George en Knysna te ondersoek en in 1916 word hy die eerste Armesorgsekretaris van die NG Kerk. Van 1912 tot 1916 was hy leraar van die NG gemeente Darling.

Hy organiseer 'n fonds vir die slagoffers van die 1918-griepepidemie, belangrike noodlenings vir boere in 21 distrikte wat onder droogte gebuk gegaan het tydens die Groot Depressie en die vader van 'n stelsel van koshuise vir minderbevoorregte kinders van die Noordweste en elders in Kaapland, wat uiteindelik vermeerder het tot 170 instellings met huisvesting vir sowat 8&nbsp;000 kinders.

In 1925 besoek hy Argentinië namens die Armesorgkommissie en neem die leiding met die repatriasie van 450 Afrikaners van 1937 tot 1938. Hy was amper 70 jaar oud toe hy in 1943 aftree. Die Universiteit Stellenbosch het hom in 1945 vereer met 'n eredoktorsgraad in die opvoedkunde.

## Bronne 
* Dreyer, eerw. A. 1924. *Eeuwfeest-Album van de Nederduits Gereformeerde-Kerk in Zuid-Afrika 1824–1924*. Kaapstad: Publikatie-kommissie van de Z.A. Bijbelvereniging.
* Hofmeyr, George (hoofred.), 2002. *NG Kerk 350*. Wellington: Lux Verbi.BM.
* Gaum, dr. Frits (hoofred.), *Christelike Kernensiklopedie*. Wellington: Lux Verbi.BM, 2008.
* Potgieter, D.J. (red.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
Overbiel

**Overbiel** is ’n nedersetting in die munisipaliteit Berkelland in die provinsie Gelderland in Nederland.